open-index/open-wikipedia-markdown huggingface dataset:
Vigairía apostólica católica búlgara de Macedonia

A **vigariría apostólica de Macedonia dos búlgaros** (en ) foi unha sé da Igrexa católica bizantina búlgara.

## Historia 
Dende a década de 1860 moitos búlgaros ortodoxos se uniran á Igrexa católica, cunha profesión de fe aprobada polo papa Pío IX, quen instituira, con sé en Constantinopla un bispado para atender aos búlgaros do Imperio Otomán. Porén, malia as boas perspectivas iniciais, logo da institución do exarcado búlgaro independente en 1870 moitos católicos volveron á ortodoxia, empobrecendo así a nova Igrexa católica bizantina búlgara.

O 12 de xuño de 1883 Propaganda Fide erixiu a vigairía apostólica de Macedonia, que tiña xurisdición sobre os fieis greco-católicos búlgaros que vivían na parte máis occidental do Imperio Otomán, con sé na cidade de Tesalónica. O primeiro vigairo apostólico foi o lazarista Lazar Mladenov. En 1889 a vigairía tiña arredor de vinte sacerdotes e uns poucos misioneiros lazaristas, que atendían a arredor de 25.000 fieis.

As guerras balcánicas, a primeira guerra mundial, e a guerra greco-turca modificaron fortemente as fronteiras da rexión, e causaron a fuga de moitos católicos búlgaros, que se refuxiaron no territorio da actual Bulgaria. A Santa Sé suprimiu *de facto* a vigairía en 1926, e instituíu o exarcado apostólico de Sofía para a atención dos búlgaros de rito bizantino residentes en Bulgaria. No territorio da vigairía existen hoxe o exarcado apostólico de Grecia e a diocese de Strumica-Skopje.

## Episcopoloxio 
* Lazar Mladenov (1883 - 1895, renuncia)
* Epifaniy Shanov (1895 - 1921, renuncia)
Ceftibuten

**Ceftibuten** é un antibiótico beta-lactámico pertencente á terceira xeración de cefalosporinas. Foi comercializado baixo o nome de *Cedax*.

## Espectro de acción 
Ceftibuten é activo fronte Streptococcus pneumoniae, Streptococcus pyogenes, Haemophilus influenzae e Moraxella catarrhalis. As especies de Enterococcus, Pseudomonas aeruginosa e Bacteroides fragilis son resistentes.

## Indicacións 
As indicacións deste medicamento son a bronquite aguda e a otite media aguda.

## Dosificación 
So existe formulación oral. A dose convencional é de 400 miligramos cada 12 ou 24 horas. A dose debe axustarse en poboación pediátrica e en insuficiencia renal (filtrado menor de 50).

## Embarazo e lactación 
Ceftibuten está incluído na categoría B da FDA durante o embarazo. Non hai estudos sobre a concentración de ceftibuten no leite materno, pero si se sabe que outras cefalosporinas si se secretan no leite, polo que se recomenda precaución.
.

## Efectos secundarios 
Semellantes ao resto das cefalosporinas, destacan as náuseas e a diarrea.

## Notas
Supercopa de España de baloncesto 2018

A **Supercopa de España de baloncesto de 2018** foi a 15ª edición da Supercopa de España de baloncesto dende que está organizada pola Liga ACB, e a 19ª edición en total. Por motivos de patrocinio foi chamada tamén **Supercopa Endesa**. Tivo lugar os días 21 e 22 de setembro de 2018 no Pavillón Multiúsos Fontes do Sar de Santiago de Compostela.

O 8 de xuño de 2018 anunciouse a celebración desta edición da Supercopa en Santiago de Compostela, e a sinatura do acordo produciuse o día 14 de xuño no Concello de Santiago.

## Equipos 
O Monbus Obradoiro disputou coma anfitrión do torneo a primeira Supercopa de España da súa historia. Ademais os outros tres equipos foron o Barça Lassa, campión da Copa do Rei 2018; o Real Madrid, campión da Euroliga 2017-18; e o Kirolbet Baskonia, subcampión da Liga ACB 2017-18, xa que o campión foi o Real Madrid, xa clasificado por gañar a Euroliga.

## Cadro 
O sorteo das semifinais tivo lugar no Salón Vermello do Concello de Santiago de Compostela o 12 de setembro de 2018. O Barça Lassa e o Real Madrid partían como cabezas de serie.

## Semifinais 
### Barça Lassa - Kirolbet Baskonia 

| style="vertical-align:top; align:left; width:33%;"|

|}

### Monbus Obradoiro - Real Madrid 

| style="vertical-align:top; align:left; width:33%;"|

|}

## Final 

| style="vertical-align:top; align:left; width:33%;"|

|}

## Notas 
## Véxase tamén 
### Ligazóns externas 
* Páxina web oficial da ACB
Cefminox

**Cefminox** é un antibiótico beta-lactámico pertencente á segunda xeración de cefalosporinas. En España foi comercializado baixo o nome de *Tencef*.

## Espectro de acción 
Cefminox é activo fundamentalmente fronte a bacterias gramnegativas tanto aerobias coma anaerobias. É activa fronte a diversas enterobacterias coma Escherichia coli. Ten importante actividade anaerobicida, especialmente fronte a Bacteroides. Non é activo fronte a Enterobacter, Citrobacter, Serratia e outros bacilos gramnegativos non fermentativos.

## Dosificación 
A dose convencional é de 2 gramos cada 12 horas. Soamente existe formulación parenteral (dispoñible so nalgúns países). Non hai datos de seguridade en insuficiencia renal.

## Embarazo e lactación 
Non hai datos suficientes para facer recomendacións categóricas.

## Interaccións con outros fármacos 
A administración conxunta con aminofilina pode descender a actividade do fármaco. Non se debe mesturar con alcol por risco de efectos secundarios.

## Notas
Meyer Guggenheim

**Meyer Guggenheim**, nado en Lengnau (Suíza) o 1 de febreiro de 1828 e finado en Palm Beach o 15 de marzo de 1905, foi o patriarca do que se coñeceu como familia Guggenheim.

## Traxectoria 
Naceu en Lengnau, Aargau, en 1828. Era de orixe xudía asquenací e emigrou aos Estados Unidos de América en 1847.

## Vida privada 
Dez dos fillos que tiveron Guggenheim e a súa esposa Barbara sobreviviron.  Cinco dos sete fillos varóns tiveron funcións importantes no negocio:
*Isaac Guggenheim (1854–1922)
*Daniel Guggenheim (1856–1930), xefe da familia trala morte do seu pai, foi o máis activo dos fillos no desenvolvemento e adquisición de intereses mineiros polo mundo
*Murry Guggenheim (1858–1939), orixinariamente no negocio da importación de encaixes e bordados e en 1881 involucrado na minería
*Solomon Robert Guggenheim (1861–1949), mecenas da arte moderna mediante a súa fundación e as doazóns ao Museum of Modern Art
*(John) Simon Guggenheim (1867–1941), senador dos Estados Unidos por Colorado durante unha lexislatura
*Benjamin Guggenheim (1865–1912), falecido no *Titanic*
*William Guggenheim
*Jeanette Guggenheim
*Rose Guggenheim
*Cora Guggenheim Rothschild, casada con Louis Frank Rothschild, fundador de L.F. Rothschild)

## Notas 
## Véxase tamén 
### Outros artigos 
* Peggy Guggenheim
### Ligazóns externas 
* National Mining Hall of Fame:  *Meyer Guggenheim*
Voz Audiovisual

**Voz Audiovisual**, é unha sociedade anónima constituída pola Corporación Voz de Galicia o 13 de decembro de 1996 co obxectivo de dedicarse á produción audiovisual e de vídeo, coa intención de introducise no mercado audiovisual galego, nacional e internacional.

A súa sede está na rúa Gambrinus, nº 97, no Polígono industrial A Grela - Bens, A Coruña.
* Administrador único: La Voz de Galicia S.A.
* Apoderado: Santiago Pérez Otero
* Directora: Fernanda Tabarés
* Directora de Produción: Paula Fernández González
* Director de Desenvolvemento: Alberto Guntín Araújo
* Director Técnico: Anxo Noya Castro
* Xefa de Produción / Servizos a empresas: Raquel Diz Infante
* Financeiro: Cristina García Beceiro
 
## Algunhas producións 
### Series de televisión 
A empresa especializouse na creación de series de televisión, programas de entretemento, telefilmes, longametraxes e documentais.

Entre as súas producións destacan: A IB3 das Baleares realizou unha adaptación en mallorquín, *Mossèn Capellà*, o Canal Sur andaluz emitiuna dobrada ao castelán, co título *Padre Medina*, e o Canal 9 en valencián, como *Senyor retor*; dúas canles máis, Telemadrid e Castilla-La Mancha Televisión, emitírona dobrada ao castelán,

Así mesmo, que *Serramoura* pode verse en Rusia, dobrada ao ruso, desde o 25 de outubro de 2016 a través das canles de AXN SciFi (nome comercial co que opera a plataforma de televisión da multinacional Sony na Federación Rusa), que conta alí con 43 plataformas de difusión para todo o territorio. A serie emitirase na Federación Rusa baixo o título Черный лес (*Cherniy les*, tradución do título en inglés baixo o que se comercializa internacionalmente *Serramoura* (*Black Forest*, 'Bosque negro') a través da compañía de distribución Imagina International Sales, que xa avanza na negociación de novas vendas desta produción de Voz Audiovisual para TVG.

; Emitidas por outras canles
**Desaparecida*, coproducida polo Grupo Ganga e emitida por TVE, e a súa secuela
**UCO: Unidad Central Operativa*, coproducida polo Grupo Ganga e emitida por TVE
**Nada es para siempre*, emitida por Antena 3
**Néboa*, emitida por TVE.

### Documentais 
**Vida nas mareas*
**Camiño de Santiago*
**Humedales del noroeste de España*
**O mundo de Celavella*

### Programas de humor e entretemento 
**A terra dos prodixios*
**Son de estrelas*
**Con perdón*
**Perdelo todo*
**As favoritas*
**Mundo verbena*
**Son de verán*
**Buscando estrelas*

### Telefilmes 
**La rosa de Alejandría*
**Cita mortal en Up and Down* 
**Los mares del Sur* (as tres, telefilmes da serie Pepe Carvalho)
**Vacas, porcos e zapatos de tacón*

### Participación na produción de filmes 
**Se buscan fulmontis
**A lingua das bolboretas
**O menor dos males*
**De bares*
**Catalina*

### Teatro 
**Gaivotas subterráneas*, de Alfonso Vallejo, con Luís Iglesia e Xabier Deive.

## Notas 
## Véxase tamén 
### Bibliografía 
* Páxina web de Voz Audiovisual
Wayback Machine

**Wayback Machine** (pronunciado [ˈwejbak maˈʃin])  é un servizo e unha base de datos que contén copias dunha gran cantidade de páxinas ou sitios de Internet. Se por algunha razón algún sitio non está dispoñíbel momentaneamente ou foi borrado do servidor de orixe, é posíbel consultar unha réplica vía "Wayback machine". Como consecuencia deste proxecto, tamén se pode consultar a historia ou modificacións das páxinas ao longo do tempo.

## Características 
O servizo Wayback Machine funciona dunha maneira simple: abonda con teclear a URL dunha páxina web para ver cal é a última copia que hai gardada no arquivo. Se se quere ver como era hai un tempo unha páxina en cuestión, entón Wayback Machine pediranos en que data e ano queremos visitar a páxina. Existe un calendario na parte superior da pantalla, que permite ver graficamente as capturas ao longo do tempo. A lonxitude das barras do gráfico indica en que meses se fixeron máis copias.

## Notas 
## Véxase tamén 
### Outros artigos 
* Internet Archive
### Ligazóns externas 
* Wayback Machine
* Wayback Machine Plugin: gardar posts de WordPress
Gaivotas subterráneas

***Gaivotas subterráneas*** é unha obra de teatro do dramaturgo cántabro Alfonso Vallejo, publicada en 1985.

## Sinopse 
Nino Carpio traballa nunha empresa de seguros; busca a Mario -músico e amigo da infancia– ao que intentará convencer para que o axude a conseguir unha importante suma de diñeiro do seu seguro de vida. Mario, ao que sempre lle foi mal cos asuntos de Nino, finalmente accederá para intentar ser por primeira vez na súa vida o que controle a situación.

## Adaptacións 
No ano 2013 foi posta interpretada en lingua galega por Luís Iglesia e Xabier Deive, nunha produción de Voz Audiovisual, con dirección de Artur Trillo. Polo seu traballo nesta obra, Luís Iglesia recibiu o Premio do Festival de Teatro Galego do Carballiño (Fetega) do ano 2013.

## Notas 
## Véxase tamén 
### Bibliografía 
* Gaivotas subterráneas na páxina web de Voz Audiovisual.
Xabier Pérez Igrexas

**Xabier Pérez Igrexas**, nado en Vigo o 7 de agosto de 1984, é un político galego, concelleiro do BNG no concello de Vigo desde 2019.

## Traxectoria 
miniatura|Papeleta das eleccións locais 2023 en Vigo do BNG.
Militante da Unión do Povo Galego, foi secretario xeral dos Comités Abertos de Estudantes e membro do Consello Federal da Confederación Intersindical Galega. Foi secretario da Federación de Asociacións Veciñais Eduardo Chao e un dos impulsores de *Sermos Galiza.* 

Nas eleccións municipais de 2019 saíu elixido como o único concelleiro do BNG no pleno da corporación municipal de Vigo.

Foi candidato á alcaldía de Vigo polo Bloque Nacionalista Galego nas eleccións municipais de 2019,

É columnista de opinión en diversos medios de comunicación, como *Nós Diario* ou o dixital *Terra e Tempo*.

## Notas 
## Véxase tamén 
### Ligazóns externas 
* Blog Contradiscurso
Luís Seara Fernández

**Xosé Luís Seara Fernández**, nado en Ourense en 1964, é un político galego.

## Traxectoria 
Diplomado en maxisterio, foi militante do PNG-PG, tras a marcha desta formación do BNG decidiu permanecer na fronte e foi membro da executiva do BNG. Dende 2017 é responsable do BNG na cidade de Ourense. Foi candidato á alcaldía de Ourense polo BNG nas eleccións municipais de 2019 e 2023, e foi elixido concelleiro.

## Notas 
## Véxase tamén 
### Outros artigos 
* Eleccións municipais en Ourense
Volta a Portugal 2018

A **80ª edición da Volta a Portugal** foi unha carreira ciclista por etapas que se disputou en Portugal. Comezou cun prólogo de 1,8&nbsp;km o 1 de agosto polas rúas de Setúbal e acabou cunha contra reloxo na cidade de Fafe o 12 de agosto. Esta proba formou parte do UCI Europe Tour 2018 coa categoría 2.1.

A carreira disputouse en 11 tiradas: 9 etapas en liña das cales 2 foron de alta montaña, 1 prólogo de 1,8&nbsp;km por Setúbal e 1 contra reloxo individual final de 17,3&nbsp;km entre arredor de Fafe. En total, os ciclistas percorreron 1.598,1&nbsp;km.

O gañador da *Grandíssima* por segundo ano consecutivo foi o español Raúl Alarcón, militante do W52-FC Porto. Na segunda posición final rematou por segunda vez na súa traxectoria o local Joni Brandão. O terceiro lugar da clasificación xeral ocupouno o español Vicente García de Mateos.

No resto das clasificacións, o gañador final da proba Raúl Alarcón levou o xersei azul da montaña, ademais de tres etapas e o premio da combinada. Vicente García de Mateos acadou o xersei verde dos puntos axudado polas súas tres vitorias de etapa. O vasco Xuban Errazkin logrou a maillot branco distintivo dos mozos. O subcampión Joni Brandão foi o mellor portugués. E o W52-FC Porto levou a clasificación por equipos.

## Equipos 
Desta vez houbo unha importante participación de equipos Profesionais Continentais. 18 conxuntos de 7 corredores foron os que tomaron a saída, dos cales 4 eran desa categoría e 13 eran de nivel Continental.

### Profesional Continental 
### Continental 
## Etapas 
## Clasificación xeral 
A seguinte táboa amosa as dez primeiras posicións da clasificación xeral tralo remate da carreira:

## Outras clasificacións 
### Clasificación por puntos 
### Clasificación da montaña 
### Clasificación dos xoves 
### Mellor portugués 
### Clasificación da combinada 
### Clasificación por equipos 
## Notas 
## Véxase tamén 
### Outros artigos 
* Volta a Portugal

### Ligazóns externas 
* Páxina web oficial
Río Bravo

**Río Bravo** pode referirse a:
**Río Bravo*, filme de 1959 dirixido por Howard Hawks.
*Río Bravo (obra de teatro), obra da compañía Chévere estreada en 1990.
*Río Bravo, nome co que se coñece en México o Río Grande.
Luís Seara

O nome de **Luís Seara** pode referirse a:

***Luis Seara Nieto**, político galego (1936-2010);
***Luís Seara Fernández**, político galego (n. 1964).
Melibe leonina

***Melibe leonina***, é unha especie de depredador nudibranquio da familia *Tethydidae*.

## Descrición 
esquerda|miniatura|*Melibe leonina* en Santa Cruz, California.
O corpo de *M. leonina* é translúcido e adoita ser incoloro ou de amarelo a verde pálido. As dimensións do corpo roldan os 102mm de longo e os 25mm de ancho.

Ten un só par de rinoforos na cavidade que conteñen de catro a seis láminas. O ano e o nefroprocto están situados antes do segundo ceras. *M. leonina* é o único membro do xénero *Melibe* que se atopa na costa pacífica de América do Norte.

## Notas
Sopó

**Sopó** é un concello do departamento de Cundinamarca, Colombia, que se atopa na provincia de Sabana Centro. Atópase a 39 km ó norte de Bogotá. Foi fundado en 1653 por Frei Francisco Chacón. Forma parte da área metropolitana de Bogotá segundo o censo DANE 2005. A súa parroquia católica forma parte da Diocese de Zipaquirá. Limita polo norte con Zipaquirá e Tocancipá, ao Sur con La Calera, polo leste con Guasca e polo oeste con Chía e Cajicá.

## Toponimia 
O topónimo «Sopó», en *muysc cubun* (Lingua muisca), significa «Pedra ou Cerro Forte».

## Historia 
Sopó é un dos municipios asentados nunha zona onde se atoparon as evidencias humanas máis antigas no altiplano cundiboyacense.

### Período Herrera 
É un período denominado así pola "Lagoa da Herrera", situada en Mosquera, Cundinamarca. Esta época, que data de antes da chegada dos muiscas, caracterizouse pola fabricación de utensilios de pedra, obxectos en cerámica e o cultivo do millo e outras plantas. En Sopó atopáronse importantes evidencias en tres sitios: Brujas, Carrizalito e Meusa, onde se asentaban 2 a 4 nativos por quilómetro cadrado.

### Período muisca 
O período muisca caracterizouse pola dispersión das comunidades, pero á vez a diminución da área poboada, xunto coa chegada de novos poboadores polos achados arqueolóxicos que datan desta época. No período muisca tardío xa se poden recoñecer tres asentamentos, probablemente asociados ás tres vilas achados polos conquistadores durante a colonia: Meusa, Cueca e Sopó, e un asentamento denominado Teusacá que se atopaba xunto ó río (Ponte Adobes).

## Economía 
[miniatura|250px|Cabana [Alpina Colombia|Alpina de Sopó.]]
A base económica do municipio está conformada especialmente pola agroindustria dedicada á produción de derivados de lácteos, floricultura, ademais algunhas gamas industriais dedicadas á produción de bens para o sector da construción e a fabricación de fósforos; séguenlle na súa orde as actividades comerciais, prestación de servizos e financeiras.

Alén disto, dentro do concello estivéronse construíndo áreas residenciais campestres para familias non oriúndas, de estrato socio-económico alto, as cales contan na súa maioría con campos de golf, áreas de equitación, lagos, zonas húmidas etc.

## Notas 
## Véxase tamén 
### Ligazóns externas 
* Páxina oficial
Boulazac Basket Dordogne

O **Boulazac Basket Dordogne (BBD)** é un club de baloncesto profesional francés con sede na cidade de Boulazac (Dordoña, Nova Aquitania). O equipo compite actualmente na LNB Pro A, a máxima categoría do baloncesto galo. Fundado en 1992, o seu pavillón como local é o Le Palio, con capacidade para 5.200 espectadores.
 
## Historia 
As orixes do club están en Périgueux, onde levaba o nome de US périgourdine. A construción en 1992 dun pavillón con capacidade para 2.000 espectadores, levou aos dirixentes da USO a mudarse a Boulazac, suburbio da propia Périgueux. No ano 2003 o club consegue gañar a NM2 (4ª división) e en 2005 a NM1 (3ª diviaión), conseguindo o ascenso ao baloncesto profesional. Após sete temporadas na Pro B, o club consegue o seu maior éxito ao ascender á Pro A, máxima categoría do baloncesto galo, tras obter a segunda posición despois do Limoges CSP. O seu primeiro ano na máxima categoría non resultou ben, xa que o equipo acaba en décimo quinto lugar descendendo de novo á Pro B. Despois de catro temporadas na segunda división, o equipo consegue regresar á elite no ano 2017. Nesa temporada o equipo acaba en cuarto lugar na liga regular, mais nos play-offs consegue o ascenso despois de eliminar ao Le Havre, ao Évreux e ao Nantes. Na temporada 2017−18, o equipo finaliza en postos de descenso, con todo, debido ao non ascenso do ADA Blois debido a motivo administrativos, o equipo conservou a categoría.

### Ano a ano 
## Palmarés 
**Liga de Francia** 
* **Campións (3)**: 1970, 1991, 1995
**Segunda División de Francia**
* **Campións (1)**: 2013

## Xogadores 
### Destacados 
* Thomas Andrieux
* Mehdi Cheriet
* David Ramseier
* Aaron Cel
* Ovie Soko
* Alex Acker
* Quinton Ross
* Darryl Monroe

## Notas 
## Véxase tamén
### Ligazóns externas
* Páxina web oficial do Antibes Sharks (en francés)
Grave (filme de 2016)

***Grave*** é un filme franco-belga de 2016 escrito e dirixido por Julia Ducournau. É un filme de terror e está protagonizado por Garance Marillier. Conta a historia dunha moza vexetariana que comeza o seu primeiro ano na facultade de veterinaria até que proba a carne por primeira vez e desenvolve un devezo pola carne humana.

Estreouse no Festival de Cannes de 2016 o 14 de maio de 2016 e nos cinemas dos Estados Unidos o 10 de marzo de 2017 por Focus World. O filme recibiu a aclamación da crítica, que louvou a dirección e o guión de Ducournau, malia que xerou certa controversia polo seu contido gráfico.

## Personaxes 
* Garance Marillier como Justine
* Ella Rumpf como Alexia
* Rabah Naït Oufella como Adrien
* Laurent Lucas como pai
* Joana Preiss como nai
* Bouli Lanners como condutor
* Marion Vernoux como enfermeira
* Jean-Louis Sbille como profesor

## Notas 
## Véxase tamén 
### Ligazóns externas 
* 
* Ficha en BoxOfficeMojo
Cefalotina

**Cefalotina** é un antibiótico beta-lactámico pertencente á primeira xeración de cefalosporinas. Foi comercializada a inicios dos anos sesenta. Xa non se comercializa en moitos países, sendo descatalogada pola FDA

## Espectro de acción 
Cefalotina presenta actividade fronte a bacterias grampositivas, tales coma Staphylococcus aureus, Streptococcus pneumoniae e algunhas especies de Streptococcus. Ten menor actividade fronte a bacterias gramnegativas (Escherichia coli, Moraxella catarrhalis, Klebsiella pneumoniae e Proteus mirabilis).

## Dosificación 
Unicamente existe formulación intravenosa. A dose convencional é de 1 ou 2 gramos cada 6 u 8 horas. A dose debe reducirse en poboación pediátrica e en insuficiencia renal con filtrado menor de 50.

## Embarazo e lactación 
Cefalotina está catalogada coma A segundo as autoridades australianas, polo que se pode empregar durante o embarazo. Detéctanse trazas de cefalotina no leite materno polo que se recomenda precaución no seu uso durante a lactación.

## Notas
Samacá

**Samacá** é un concello colombiano que se atopa na provincia do Centro, no departamento de Boyacá. Está situado a uns 30 km da cidade de Tunja. En canto á súa poboación, é o oitavo municipio máis poboado do departamento.

O concello limita polo norte con Sáchica e Sora, polo sur con Guachetá e Ventaquemada, polo leste con Tunja, Cucaita e polo oeste con Ráquira.

## Toponimia 
O topónimo *Samacá*, en *muysc cubun* (lingua muisca) deriva dos vocábulos Sa, título de nobreza; Ma nome propio; Ca «fortaleza» e «mansión dun soberano».

## Historia 
esquerda|miniatura|250x250px|Paisaxe samaquense.
esquerda|miniatura|250x250px|Vista do Val de Samacá, onde antigamente estaba a Lagoa de Cansicá.
Samacá, situado no terceiro ramal da Cordilleira Oriental dos Andes colombianos, estaba asentado, na época precolombiana, a beiras dunha gran lagoa coñecida como Lagoa de Cansicá, que chegaba até o actual municipio de Cucaita, en cuxas beiras se estabeleceron varias comunidades indíxenas ó parecer chamados Patagüy, Foacá, Sáchica etc. Aínda que a maior parte da Confederación Muisca estaba baixo dominio do Zaque de Hunza e do Zipa de Bacatá, na zona da lagoa conformáronse cacicados independentes que non lle rendía tribuno a ningún dos dous anteriores, presuntamente ao mando do cacique Sáchica. Ante o non pago de tributos, o Zaque de Hunza deulle a orde ó cacique Boyacá para que expulsase a tales grupos; Boyacá entón chamou ós seus lugartenentes e conformou unha avanzada que puxo ó mando de Samacá, Cucaita, Sora e Tibaquirá, os cales tamén eran guerreiros, quen procederon a expulsar a Sáchica, quen coa súa comunidade se repleou ao lugar onde na actualidade está o poboado.

Unha vez expulsados e como os mencionados guerreiros viñan da zona do que hoxe é Boyacá, procederon a repartir o novo territorio que antes ocupaba Sáchica polas ladeiras da lagoa, correspondéndolles precisamente as áreas onde hoxe están os municipios de Samacá, Cucaita e Sora; pola súa banda, o cacique Boyacá decidiu tomar a zona do que hoxe é Boyacá, e Tibaquirá quedou cunha zona alta situada no que hoxe é o concello de Samacá, en verea que se denomina precisamente como Tibaquirá. Esta confrontación tivo lugar aproximadamente quince anos antes da chegada dos españois, que pasaron por ese sector contra o ano de 1537 con destino a Bacatá, ó mando da expedición de Gonzalo Jiménez de Quesada, onde posteriormente o irmán de Jiménez de Quesada decidiu tomar ditas terras.

## Notas 
## Véxase tamén 
### Bibliografía 
* Senado da República de Colombia (1989), *Municipios colombianos*. Bogotá: Pama Editores Ltda. 
### Ligazóns externas 
* Páxina oficial
Call Me by Your Name (filme)

***Call Me by Your Name*** (en ) é un filme de 2017 dirixido por Luca Guadagnino e escrito por James Ivory. Baséase na novela homónima de 2007 de André Aciman, e é o derradeiro filme da triloxía de Guadagnino coa temática "desexo", despois de *I Am Love* (2009) e *A Bigger Splash* (2015). Protagonizado por Timothée Chalamet e Armie Hammer, no filme tamén aparecen Michael Stuhlbarg, Amira Casar, Esther Garrel e Victoire Du Bois.

## Sinopse 
Ambientada no norte de Italia en 1983, *Call Me by Your Name* conta a relación romántica entre un rapaz de 17 anos, Elio Perlman (Timothée Chalamet) e o alumno universitario do seu pai de 24 anos, Oliver (Armie Hammer).

## Personaxes 
* Armie Hammer como Oliver
* Timothée Chalamet como Elio Perlman
* Michael Stuhlbarg como Mr. Perlman
* Amira Casar como Annella Perlman
* Esther Garrel como Marzia
* Victoire Du Bois como Chiara
* Vanda Capriolo como Mafalda
* Antonio Rimoldi como Anchise
* Elena Bucci como Bambi
* Marco Sgrosso como Nico
* André Aciman como Mounir
* Peter Spears como Isaac

## Notas 
## Véxase tamén 
### Ligazóns externas 
* 
* Ficha en RottenTomatoes
Activador do plasminóxeno

[miniatura|400px|[Fibrinólise]]
Os **activadores do plasminóxeno** son serina proteases que catalizan a activación da plasmina ao clivar proteoliticamente o seu cimóxeno precursor, o plasminóxeno. A plasmina é un importante factor na fibrinólise, a degradación dos polímeros de fibrina formados durante a coagulación do sangue (destrución de coágulos). Existen dous activadores do plasminóxeno: 
* **Activador do plasminóxeno de tipo uroquinase** (ou, simplemente, uroquinase, uPA), codificado polo xene *PLAU* do cromosoma 10.
* **Activador do plasminóxeno de tipo tisular** (ou activador do plasminóxeno tisular, tPA), codificado polo xene *PLAT* do cromosoma 8.

Os activadores do plasminóxeno úsanse en medicina. O activador do plasminóxeno tisular utilízase para tratar ictus embólicos ou trombóticos, infarto de miocardio e embolia pulmonar. Prodúcese en forma recombinante, o rtPA. A uroquinase utilízase para tratar embolias pulmonares.

Os activadores do plasminóxeno son inhibidos polo inhibidor do activador do plasminóxeno 1 (PAI-1), o inhibidor do activador do plasminóxeno 2 (PAI-2, producido só na placenta), e o inhibidor da proteína C.

miniatura|Estrutura tridimensional do tPA
miniatura|Estrutura tridimensional da uPA

## Notas
Cefradina

**Cefradina** é un antibiótico beta-lactámico pertencente á primeira xeración de cefalosporinas. Xa non está comercializada nalgúns países coma España ou Estados Unidos.

## Espectro de acción 
Ten actividade fundamentalmente fronte a bacterias grampositivas, aínda que é menos activa que cefadroxilo ou cefazolina. Presenta leve actividade fronte a bacterias gramnegativas, tales coma Escherichia coli e Proteus mirabilis.

## Dosificación 
Existen formulacións orais e intravenosas. A dose oral estándar é de 500 miligramos cada 12 horas. A dose debe reducirse en insuficiencia renal.

## Embarazo 
Non hai datos claros sobre o emprego de cefradina durante o embarazo. No leite materno poden detectarse trazas de cefradina, polo que se recomenda precaución durante a lactación.

## Notas
The Breadwinner (filme)

***The Breadwinner*** é un filme de animación de 2017 de Cartoon Saloon dirixido por Nora Twomey. Entre os produtores executivos do proxecto están Mimi Polk Gitlin Baseado na novela homónima de Deborah Ellis, o filme foi unha coprodución entre o Canadá, Irlanda e Luxemburgo e tivo unha estrea limitada o 17 de novembro de 2017.

O filme estreouse internacionalmente no Festival de Cinema de Toronto de 2017 no mes de setembro. *The Breadwinner* recibiu un nomeamento ó Oscar ó mellor filme de animación na 90ª edición dos premios.

## Notas 
## Véxase tamén 
### Ligazóns externas 
*
O bosque dos raposos aforcados

***O bosque dos raposos aforcados*** (en ) é unha novela do escritor finlandés Arto Paasilinna do ano 1983.

En 2006 foi traducida ao galego por Tomás González Ahola e publicada pola editorial Rinoceronte, sendo o primeiro libro que se traduce do finés ao galego. Foi reeditado en 2018.

## Argumento 
Oiva Juntunen é un ladrón finlandés que consegue roubar varios quilos de ouro ao goberno de Noruega. Mentres os seus cómplices están na cadea, el leva unha vida de luxo e sen reparar en gastos. Cando estes saen e lle van reclamar a súa parte, Juntunen decide fuxir co botín á Laponia finlandesa. A pesar do recóndito do seu agocho, coñece a Remes, un militar alcólico co que acabará facendo boas migas.

## Notas 
## Véxase tamén 
### Ligazóns externas 
* Ficha do libro na páxina de Rinoceronte Editora
Poffertjes

miniatura|O especial *poffertjespan*
**Poffertjes** son unha sobremesa tradicional dos Países Baixos que se asemella a pequenas filloas gordas. Realízanse nunha especie de sartaña especial chamada *poffertjespan*.

Tipicamente, os *poffertjes* son doces, servido con manteiga e azucre pulverizado, e ás veces xarope. Tamén hai tamén hai unha variante con queixo gouda.
Lingua parta

A **lingua parta**, tamén coñecida como **pahlavi arsácida**, é unha lingua extinta do grupo noroccidental da familia irania cuxa orixe sitúase no Imperio Parto (que se atopaba no actual nordeste de Irán, na provincia de Khorasán e outros territorios limítrofes como o sur de Turkmenistán). Esta lingua foi a oficial deste imperio baixo a dinastía arsácida (-248 - 224).

## Notas 
## Véxase tamén 
### Outros artigos 
* Alfabeto pahlavi
* Linguas iranias
* Linguas iranias occidentais
* Lingua persa media

### Bibliografía 
* 
* 
*
Ramón Artola

**Ramón Antonio Artola Larrañaga**, nado en Tolosa o 31 de agosto de 1831  e finado en Donostia o 20 de agosto de 1906, foi un poeta vasco.

## Traxectoria 
Fillo de María Antonia Larrañaga Ganuza e de Antonio Artola Etxeberria, era o fillo máis novo dos cinco que tivo a parella e recibiu, como era costume na época, o nome dun irmán anterior que nacera morto. Casou a finais de 1858 con Manuela Elizetxea Altzelai, natural de Donostia, e o matrimonio instalouse na localidade natal dela. Tiveron dous fillos Rosario e Pepe, tamén poetas. Traballou como fontaneiro e pintor. Socio fundador en 1870 da Unión Artesana presidiuna en 1884. Foi voluntario liberal durante a terceira guerra carlista e defendeu a cidade do asedio carlista a Donostia,  coincidindo entre outros con Bilintx ou Serafin Baroja.

### Obra 
miniatura|384x384px|Debuxo de Victoriano Iraola no número 13 da revista *El Thun Thun*  (17 de xuño de 1894)
Os seus primeiros poemas publicounos no *Cancionero Vasco* de José Manterola e logo continuou a publicar ao longo da súa vida na prensa, principalmente en *Euskal-Erria*. Tamén escribiu moitas letras de cancións para as comparsas donostiarras.

Xa postumamente publicouse o seu primeiro, foi en 1909 *Gipuzkoa-ko Probintziaren kondaira laster bat Españiako beste zenbait pasarterekin. Itz neurtuzko moldaeran* e en 1961 Antonio Zavala publicou unha selección da súa obra, *Sagardoaren graziya ta beste bertso asko*. Nos dous volumes de *Ipuiak edo kontutxoak* recolléronse os seus contos e fábulas en verso.

## Libros 
* *Gipuzkoa-ko Probintziaren kondaira laster bat Españiako beste zenbait pasarterekin. Itz neurtuzko moldaeran* (1909, J. Baroja)
* *Sagardoaren graziya eta beste bertso asko* (1961, Auspoa)
* *Ipuiak edo kontutxoak I* (1995, Auspoa)
* *Ipuiak edo kontutxoak II* (1995, Auspoa)
* *Sagardoaren graziya II* (2003, Gipuzkoako Foru Aldundia)
## Notas
Sáchica

**Sáchica** é un concello colombiano que se atopa a uns 32 km ó oeste de Tunja, na provincia de Ricaurte no departamento de Boyacá, recoñecido como capital nacional da cebola.

As esculturas alusivas ó sol e a lúa como homenaxe aos deuses dos indíxenas, o Festival de Música Sacra en Semana Santa e a representación desta en vivo, xunto aos templos e mosteiros católicos, e a sala de oración da Igrexa de Deus Ministerial de Xesucristo Internacional cunha arquitectura de estilo colonial, déronlle o título de "A Xerusalén de Colombia".

A poboación segundo o censo de 2005 é de 3868 habitantes dos cales 1644 compoñen a poboación urbana e 2139 a rural. A economía sachiquense baséase no turismo relixioso, a agricultura e a explotación mineira.

O acceso a Sáchica realízase vía terrestre, pola estrada a Tunja capital do departamento, a Chiquinquirá e a Arcabuco.

## Historia 
A súa orixe é anterior á conquista, gobernado por un cacique tributario do Zaque de Hunza. Durante o século XVI foi encomenda e estabeleceuse a doutrina dos Agostiños e Dominicos. A fins de século XVII era resgardo. Etimoloxicamente Sáchica significa en lingua muisca fortaleza ou mansión do soberano muisca. A poboación indíxena, foi castigada e decimada entre os séculos XVI - XVIII. Aínda se conserva no centro da vila unha mostra histórica da pedra onde se castigaba ós indíxenas. En 1574 existían 600 familias (2500 persoas); en 1635 o censo demostraba a presenza de 1010 indíxenas, que para 1757 se reduciu a 22 indios tributarios, 177 campesiños e 38 familias españolas ou crioulas cun total de 136 persoas. O total de habitantes diminuíra a 336.

En 1954 durante o goberno do xeneral Gustavo Rojas Pinilla construíuse a estrada entre Villa de Leyva e Tunja. Na arquitectura de Sáchica predomina o tipo colonial.

## Notas 
## Véxase tamén 
### Bibliografía 
* Senado da República de Colombia (1989), *Municipios colombianos*. Bogotá: Pama Editores Ltda. 
### Ligazóns externas 
* Páxina oficial
Gaélicos do Gran Sol

miniatura|dereita|Escudo dos Gaélicos do Gran Sol
O **Club Deportivo Gaélicos do Gran Sol**, abreviado “Gran Sol”, é un equipo deportivo de Barcelona que practica o fútbol gaélico. Nace no ano 2015 e dende 2017 conta con equipo feminino e masculino.
## Nome e símbolos
O nome do equipo refírese ao caladoiro do mesmo nome, que ocupa gran parte da fachada litoral atlántica. Ademais tamén evoca o libro de Xurxo Souto: “Contos do mar de Irlanda: De Galiza ao Gran Sol”. O símbolo do club é un escudo formado por unha cruz de San Xurxo, (que simboliza o seu nacemento en terras catalás) e en cada un dos catro lados da cruz, atopamos respectivamente, un sol, unha bandeira de Galiza, un tríscele e un balón de fútbol gaélico.

## Historia
O club nace en 2015 polo interese amosado por un grupo de migrantes galegas, que tiñan interese na práctica do fútbol gaélico. No ano 2016 inscríbese na GAA e comeza a competir en campionatos oficiais, como o Campionato Ibérico de Fútbol Gaélico ou a Copa Cataluña de fútbol gaélico. No ano 2017 constitúese o equipo feminino, coñecidas coma “Gran Solettes”.

A súa maior particularidade é que a pesar de estar radicado en Barcelona, está conformado na súa maior parte por xogadoras galegas. Nos últimos tempos tamén hai moitas catalás que se achegaron a este deporte da man deste equipo, e incluso persoas doutras nacionalidades, co cal o club alcanza unha dimensión internacional.

## Véxase tamén
### Ligazóns
* Páxina web do Gran Sol
Chiquinquirá

**Chiquinquira** é un concello colombiano, capital da provincia de Occidente no departamento de Boyacá, que se atopa no val do río Suárez, a 134&nbsp;km ó norte de Bogotá e a 73&nbsp;km de Tunja, a capital do departamento. Con 65&nbsp;274 habitantes é o cuarto concello máis poboado do departamento, despois de Tunja, Duitama e Sogamoso (que superan os 100 000 habitantes). É o centro económico e comercial da rexión occidentel do departamento de Boyacá, á que prové de materiais, alimentos elaborados, roupa, téxtiles e produtos agroveterinarios. É a sede da Basílica da Virxe de Chiquinquirá pertencente á Igrexa católica, que visitou o Papa Xoán Paulo II en 1986. É un destino turístico do centro do país, pois moitos visitantes e peregrinos chegan á cidade para visitar, entre outros, a basílica e a imaxe da Virxe María exhibida no seu interior.

## Toponimia 
Etimoloxicamente o seu nome pode provir da verba muisca *Xequenquirá*, que significaba «lugar pantanoso e cuberto de néboas» ou tamén «vila sacerdotal» polas cerimonias que tiñan lugar na Illa da lagoa de Fúquene, onde se facían ofrendas ós deuses muiscas.

## Xeografía 
O concello de Chiquinquirá forma parte do territorio coñecido como altiplano Cundiboyacense e da conca do río Suárez na cordilleira oriental. A maior parte do territorio é unha chaira aluvial propicia para as actividades agrícolas e gandeiras na periferia do concello atópanse algúns terreos elevados como os Arrayanes, a Bromadora, a Boca de Monte e o Boquerón de la Palestina.

## Notas 
## Véxase tamén 
### Bibliografía 
* Senado da República de Colombia (1989), *Municipios colombianos*. Bogotá: Pama Editores Ltda. 
### Ligazóns externas 
* Páxina oficial
Olga Louzao

**María Olga Louzao Aldariz**, nada en Lugo en 1979, é unha política galega, voceira de Ciudadanos en Galicia.

## Traxectoria 
Licenciouse en ciencias políticas e da administración pola Universidade de Santiago de Compostela en 2002 e logo traballou nun banco ata 2014. Dende 2015 é mediadora de seguros. Encabezou a lista de Ciudadanos ao concello de Lugo nas eleccións municipais de 2015, logrando acta de concelleira. Foi voceira de Ciudadanos en Galicia durante unhas semanas entre decembro de 2015 e xaneiro de 2016 e de novo dende xullo de 2017.

## Notas
Manuel Hurtado

**Manuel Hurtado Sanjurjo**, nado en Lugo o 27 de xuño de 1984, é un atleta, adestrador deportivo e político galego.

## Traxectoria 
Licenciouse en 2009 en xornalismo pola Universidade Complutense mentres residía no Centro de Alto Rendemento de Madrid e logo fixo maxisterio na Universidade de Santiago de Compostela (2012). Coñecido deportivamente como **Huracán Hurtado** é especialista de media e longa distancia, e antes de marcha atlética, acadou o 3º posto no Campionato de España de 10&nbsp;km no 2010. 1º posto nos 10&nbsp;000 m en 2012 no Campionato de España Universitario de Atletismo. No 2015 gañou nos 5000 m do Campionato Galego absoluto e quedou en terceiro lugar do Campionato de España de Carreira de Montaña. En 2017 volveu gañar o Campionato Galego en 5000 e 10&nbsp;000 m. En 2018 proclamouse campión galego de cross curto, cross longo e medio maratón.

Dende o ano 2010 comezou a colaborar co seu primeiro club de atletismo nos labores de monitor, chegando a ter o título de adestrador nacional nivel II no ano 2015 e nivel III no 2018. Dende 2010 é adestrador de base nun colexio de Lugo e mais tamén dirixe a campioa de España sub-18 dos 3000 m, Sara López e a subcampioa sub-16 nos 600 m, Carmen Victoria González.

### Actividade pública 
Realizou colaboracións con diversos medios xeneralistas e tamén especializados en información deportiva, e máis é tertuliano do programa *Voces de Lugo* de RadioVoz, dirixido por Félix Jorquera.
En agosto de 2018, anunciou publicamente o seu salto á política local, logo de presentar a súa candidatura a encabezar a lista de Compromiso por Galicia nas eleccións municipais de 2019.

## Notas
Marauder (álbum)

***Marauder*** é o sexto álbum de estudio da banda estadounidense de indie rock Interpol, publicado o 24 de agosto de 2018 a través do selo Matador Records. Foi producido por Dave Fridmann e gravouse no seu estudio, Tarbox Road, en Cassadaga, Nova York dende decembro de 2017 ata abril de 2018.

Do disco editáronse tres sinxelos: "The Rover" o día 7 de xuño, "Number 10" o 30 de xullo, e "If You Really Love Nothing" o 23 de agosto.

## Listaxe de cancións 
## Notas
Cefonicid

**Cefonicid** é un antibiótico beta-lactámico pertencente á segunda xeración das cefalosporinas. En España foi comercializada baixo o nome de *Monocid*.

## Espectro de acción 
Cefonicid presenta actividade fronte a bacterias grampositivas (Streptococcus pneumoniae, Streptococcus pyogenes, Staphylococcus, Streptococcus agalactiae e Peptococcus) e bacterias gramnegativas (Haemophilus influenzae, Escherichia coli, Citrobacter, Enterobacter, Klebsiella, Neisseria gonorrhoeae, Proteus mirabilis, Providencia rettgerii, Morganella morganii). As especies de Bacteroides e Pseudomonas adoitan ser resistentes.

## Dosificación 
Existe unha única formulación que se pode administrar por vía intravenosa ou intramuscular. A dose convencional é de 1 gramo cada 24 horas. A dose debe ser reducida en insuficiencia renal (filtrado menor de 30) e en poboación pediátrica.

## Embarazo e lactación 
En estudos experimentais cefonicid non causou danos nos fetos. Non se experimentou en mulleres humanas. Excrétase en pequenas cantidades no leite materno polo que se recomenda precaución no seu uso.

## Notas
Champagne Châlons Reims Basket

O **Champagne Châlons Reims Basket**, coñecido como **CCRB**, é un club profesional de baloncesto francés con sede nas cidades de Reims e Châlons-en-Champagne, ambas situadas na rexión do Gran Leste. Actualmente xoga na Ligue Nationale de Basket Pro A (LNB), a máxima categoría do baloncesto galo. Ao compartir sede, dispta os seus partidos como local Disputa no Complexe René-Tys de Reims, con capacidad para 3.000 espectadores e no Palais des Sports Pierre-de-Coubertin de Châlons-en-Champagne, con capacidad para 2.791 espectadores.

## Historia 
Fundado en xuño de 2010, o Champagne Châlons Reims Basket, ou "CBRC", naceu da unión de dous clubs profesionales de baloncesto, o ESPE Basket Châlons-en-Champagne e o
Reims Champagne Basket (RCB), tras ascender este último da Nationale 1 á Pro B. Así, dous históricos rivais da rexión da Champaña combinaron forzas para crear un equipo máis competitivo e financieiramente estábel no baloncesto profesional.

Durante a tempada 2011−12, o Châlons-Reims fixo unha boa temporada ao terminar terceiro na Pro B, destacando a prestixiosa vitoria sconseguida no pavillón de Beaublanc contra Limoges CSP (77-82). Nas eliminatorias polo ascenso o club chega ás semifinais, onde é derrotado polo Boulazac. No ano seguinte, o CCRB finalizou en terceiro lugar, chegando a disputar a final dos playoffs polo ascenso, onde perderon contra o Antibes Sharks. Na seguinte temporada, após liderar o campionato durante case a metade da liga regular, o equipo foi eliminado de novo nos play-offs, esta vez en semifinais ante o Poitiers. Porén, debido á ampliación do número de equipos da Pro A de 16 a 18, o equipo é invitado a xogar na máxima categoría.

### Ano a ano 
## Xogadores 
### Destacados 
* Angelo Tsagarakis
* Guy Landry Edi
* Ben Bentil
* Nicolas de Jong
* Da'Sean Butler
* Mark Payne
* Drew Gordon
* David Ramseier

## Notas 
## Véxase tamén 
### Ligazóns externas 
* Páxina web oficial
Cefpodoxima

**Cefpodoxima** é un antibiótico beta-lactámico pertencente á terceira xeración de cefalosporinas.
A fórmula farmacéutica é cefpodoxima-proxetilo, un éster que se transforma na forma activa no organismo humano. 130 miligramos deste éster corresponden a 100&nbsp;mg de cefpodoxima.

## Espectro de acción 
Cefpodoxima é activa fronte a bacterias grampositivas: Staphylococcus aureus, Staphylococcus saprophyticus, Streptococcus pneumoniae e Streptococcus pyogenes. Tamén presenta actividade fronte a Escherichia coli, Klebsiella pneumoniae, Proteus mirabilis, Haemophilus influenzae, Moraxella catarrhalis e Neisseria gonorrhoeae. Tamén presenta actividade in-vitro (non existen estudos de eficacia clínica) fronte a Streptococcus agalactiae, Citrobacter diversus, Klebsiella oxytoca, Proteus vulgaris, Providencia rettgeri, Haemophilus parainfluenzae e Peptostreptococcus magnus.

## Dosificación 
Unicamente existe formulación oral. A dose convencional é de 200 a 400 miligramos cada 12 horas. A dose debe reducirse en insuficiencia renal (filtrado menor de 40) e en poboación pediátrica.

## Embarazo e lactación 
Cefpodoxima está catalogada na categoría B da FDA. Non obstante secrétase no leite materno en importantes cantidades, polo que se desaconsella o seu uso durante a lactación3.

## Indicacións terapéuticas 
A axencia española de medicamentos recolle tres indicacións: sinusite aguda bacteriana, amigdalite e exacerbación aguda da bronquite crónica.

## Efectos secundarios 
Os máis salientables son as molestias gastrointestinais e a diarrea.

## Notas
Saguinus geoffroyi

***Saguinus geoffroyi*** é unha especie de pequeno primate de pelaxe branca e negra, coa caluga de cor avermellada. Acada entre os 22 até 25&nbsp;cm de lonxitude;  cunha cola de 31 a 40 cm. O peso rolda os 300 a 560 g. Aliméntase de froitas e invertebrados. Complementa a súa dieta con flores, gromos e zume.

A súa distribución abrangue dende Costa Rica até Colombia. Algúns estudosos teñen considerado este taxon como unha subespecie do *Saguinus oedipus* pero as investigacións recentes suxiren que son dous grupos diferentes abondo como para ser recoñecidos como especies separadas.

Como tódolos callitrichine son arbóreos; adoitan vivir en áreas de crecemento secundario ou en bosques mixtos. Como moitas especies desta subfamilia atópase en perigo de extinción, principalmente pola destrución do seu hábitat, aínda que é particularmente abondoso nalgunhas localidades de Panamá. En Colombia hai poboacións naturais desta especie protexidas no Parque Nacional Natural Las Orquídeas, que se atopa no Chocó.

## Notas 
## Véxase tamén 
### Bibliografía 
* Moore, A. J., & Cheverud, J. M. (1992).  Systematics of the *Saguinus oedipus* group of the bare-face tamarins: Evidence from facial morphology.  * American Journal of Physical Anthropology, 89*, 73-84.
Cefamandol

**Cefamandol** é un antibiótico beta-lactámico pertencente á segunda xeración de cefalosporinas. Deixou de comercializarse xa nalgúns países coma Estados Unidos e España.

A fórmula farmacéutica é un sal de cefamandol denominado cefamandol-Nafate, que se transforma en cefamanadol por mor da estearasa plasmática

## Espectro de acción 
Cefamandol ten actividade fronte a bacterias grampositivas: Staphylococcus aureus, Streptococcus pyogenes e Streptococcus pneumoniae. Porén, non ten actividade fronte a Enterococcus. Tamén é activo fronte a Proteus mirabilis, Escherichia coli e Klebsiella pneumoniae. Son resistentes Enterobacter e Serratia marcescens.

## Dosificación 
Soamente existe formulación parenteral.

## Embarazo e lactación 
Non hai recomendación sólidas acerca deste aspecto.

## Notas
Tangerine Reef

***Tangerine Reef*** é o décimo primeiro álbum de estudio da banda estadounidense de pop experimental Animal Collective, publicado o 17 de agosto de 2018 a través do selo Domino. É o primeiro disco do grupo editado sen Panda Bear, e foi realizado en colaboración co dúo Coral Morphologic e en celebración do ano internacional dos arrecifes.

O disco está acompañado por unha película, estreada na páxina web da banda.

## Listaxe de cancións 
## Notas